Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 646/12/2202	Galanta, 27.3.2014
EEČ : 2-17-110-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.12.2012, spisová značka 3 Pv 646/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.08.2012 v čase o 11.30  hod. neoprávnene zasiahol do výkonu rybárskeho práva tým, že lovil ryby bez príslušného povolenia s teleskopickou udicou a tiež si privlastnil kapra s mierou 45 cm, v rybárskom revíri Miestnej organizácie Slovenského rybárskeho zväzu XXXXX s názvom Čierny Brod - Sziget s revírnym číslom XXXXX v katastri obce  Čierny Brod, kde bol pristihnutý členmi rybárskej stráže Miestnej organizácie Slovenského rybárskeho zväzu XXXXX s číslami odznakov 1889 a 1813, XXXXX ulovil jedného mierového kapra 45 cm, pričom tento kapor bol členom rybárskej stráže pustený do vody a teda Miestnej organizácie Slovenského rybárskeho zväzu XXXXX nespôsobil žiadnu škodu.

Uznesením prokurátora Okresnej prokuratúry XXXXX zo dňa 10.12.2012, spisová značka 3 Pv 646/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 3 Pv 646/12-13 zo dňa 06.12.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému Yuriyovi Khrupovi za prečin pytliactva podľa    § 310 ods. 1 Trestného zákona.
   
	Uznesenie nadobudlo právoplatnosť dňa 26.02.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť (12) mesiacov, počas ktorej mu neboli uložené osobitné obmedzenia ani povinnosti. Skúšobná doba obvinenému uplynula dňa 26.02.2014.

	Vykonaným šetrením bolo zistené, že obv. XXXXX počas plynutia skúšobnej doby nebol odsúdený, ani nebol prejednávaný za priestupok na Obvodnom úrade. Mestskou políciou v Nitre bol dva razy prejednaný pre priestupok spočívajúci v rušení nočného kľudu; avšak toto previnenie nie je takého závažného rázu, že by malo za dôsledok neosvedčenie obvineného v skúšobnej dobe podmienečne zastaveného trestného stíhania. Mesto XXXXX v aktuálnej správe uvádza, že XXXXX nie je prihlásený k trvalému ani prechodnému pobytu v meste; k jeho osobe nič neuviedli.
	Vzhľadom k tomu, že obvinený v skúšobnej dobe viedol riadny život, nespáchal žiadny trestný čin a v súčasnej dobe nie je proti nemu vedené žiadne trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka